
ประกาศองค์การบริหารส่วนตำบลพะแสง 
เรื่อง สอบราคาจ้างก่อสร้างอาคารศูนย์พัฒนาเด็กเล็กองค์การบริหารส่วนตำบลพะแสง  จำนวน ๑ หลัง 


             ด้วยองค์การบริหารส่วนตำบลพะแสง   มีความประสงค์จะสอบราคาจ้างโครงการก่อสร้างอาคารศูนย์พัฒนาเด็กเล็กองค์การบริหารส่วนตำบลพะแสง  จำนวน ๑ หลัง ตำบลพะแสง  อำเภอบ้านตาขุน  จังหวัดสุราษฏร์ธานี (รายละเอียดตามแบบ สถ.ศพด.1  และรายละเอียดตามแบบแปลนที่อบต.พะแสงกำหนด)พร้อมป้ายประชาสัมพันธ์โครงการ จำนวน ๑ ป้าย ราคากลางในการก่อสร้างครั้งนี้ ๑,๖๕๒,๓๒๐  บาท  (หนึ่งล้านหกแสนห้าหมื่นสองพันสามร้อยยี่สิบบาทถ้วน) ตั้งจ่ายจากเงินอุดหนุนเฉพาะกิจจากกรมส่งเสริมการปกครองส่วนท้องถิ่น  เงินอุดหนุนสำหรับสนับสนุนค่าก่อสร้างอาคารศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ.๒๕๕๗  จำนวนเงิน ๑,๕๒๔,๐๐๐.- บาท และเงินสมทบจากเงินงบประมาณรายจ่ายประจำปี พ.ศ.๒๕๕๘ ขององค์การบริหารส่วนตำบลพะแสง จำนวนเงิน ๑๒๘,๓๒๐. – บาท        
          ผู้มีสิทธิเสนอราคาจะต้องมีคุณสมบัติดังนี้

๑.  ผู้เสนอราคาต้องเป็นนิติบุคคลหรือบุคคลธรรมดาผู้มีอาชีพรับจ้างทำงานที่สอบราคาจ้าง  และต้องไม่เป็นผู้ถูกแจ้งเวียนชื่อผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับองค์การบริหารส่วนตำบล

๒.  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
          ๓.  ผู้เสนอราคาจะต้องเป็นนิติบุคคลหรือบุคคลธรรมดา  มีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า ๘๒๖,๑๖๐ บาท  และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฏหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ  หรือหน่วยงานเอกชนที่องค์การบริหารส่วนตำบลเชื่อถือ และต้องเป็นผลงานที่อยู่ในสัญญาเดียวกันเท่านั้น
                 กำหนดดูสถานที่ก่อสร้าง  ในวันที่ ๑๓ พฤษภาคม ๒๕๕๘ เวลา ๑๑.๐๐ น. ณ สถานที่ก่อสร้าง พร้อมรับฟังคำชี้แจงรายละเอียดเพิ่มเติม (ถ้ามี)    
                กำหนดยื่นซองสอบราคาด้วยตนเอง ณ งานพัสดุและทรัพย์สิน ส่วนการคลัง สำนักงานองค์การบริหารส่วนตำบลพะแสง ในวันที่ ๑๑ พฤษภาคม ๒๕๕๘ ถึงวันที่ ๒๕ พฤษภาคม ๒๕๕๘ ระหว่างเวลา ๐๘.๓๐  น.  ถึง  ๑๖.๓๐ น.  หรือกำหนดยื่นซอง ณ สถานที่กลาง คือ ศูนย์รวมข้อมูลข่าวสารการจัดซื้อจัดจ้างของหน่วยการบริหารราชการส่วนท่องถิ่น (ชั้น ๒) ที่ว่าการอำเภอบ้านตาขุน ในวันที่ ๒๖ พฤษภาคม ๒๕๕๘ ระหว่างเวลา  ๐๘.๓๐  น.  ถึง  ๑๖.๓๐ น.  
  และกำหนดเปิดซองสอบราคาในวันที่ ๒๗ พฤษภาคม ๒๕๕๘ ตั้งแต่เวลา  ๑๐.๐๐  น. เป็นต้นไป ณ ่ ๑๒๗ ศูนย์รวมข้อมูลข่าวสารการจัดซื้อจัดจ้างของหน่วยการบริหารราชการส่วนท่องถิ่น (ชั้น ๒) ที่ว่าการอำเภอบ้านตาขุน ผู้สนใจติดต่อขอซื้อเอกสารสอบราคาในราคาชุดละดังนี้  ๑,๕๐๐ .-  บาท  ได้ที่ส่วนการคลัง องค์การบริหารส่วนตำบลพะแสง ระหว่างวันที่ ๑๑ พฤษภาคม ๒๕๕๘ ถึงวันที่ ๒๕ พฤษภาคม ๒๕๕๘
หรือสอบถามทางโทรศัพท์หมายเลข (๐๗๗) ๒๗๔-๐๕๓๓-๕  ในวันและเวลาราชการ หรือดูรายละเอียดทาง www.pasang.go.th และทาง www.gprocument.go.th

ประกาศ ณ วันที่ ๘ เดือน พฤษภาคม พ.ศ.๒๕๕๘
         (ลงชื่อ)          ถาวร  วิเศษ
             (นายถาวร  วิเศษ)

